**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՓԵՏՐՎԱՐԻ 28-Ի ԹԻՎ 170-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |  |  |  |
| --- | --- | --- | --- | --- |
| N | **Առաջարկության հեղինակը** | **Առաջարկության բովանդակությունը** | **Եզրակացություն** | **Կատարված փոփոխությունը** |
| 1 | ՀՀ ֆինանսների նախարարություն01/11-2/11109-201903.07.2019թ. | Նախագծով առաջարկվում է ՀՀ էներգետիկ ենթակառուցվածքների և բնական պաշարների նախարարության (այսուհետ՝ Նախարարություն) ջրային կոմիտեի «Ջրային տնտեսության ծրագրերի իրականացման գրասենյակ» պետական հիմնարկի (այսուհետ՝ Հիմնարկ) գործունեության դադարեցման համար ՀՀ կառավարության 2019 թվականի փետրվարի 28-ի թիվ 170-Ն որոշմամբ (այսուհետ՝ Որոշում) սահմանված ժամկետը՝ 2019 թվականի հուլիսի 1-ը երկարաձգել՝ սահմանելով 2019 թվականի դեկտեմբերի 30-ը։ Որպես փոփոխության հիմնավորում` ներկայացվում է Հիմնարկի վերապահված գործառույթների, մասնավորապես, վարկային և դրամաշնորհային համաձայնագրերում փոփոխությունների և լրացումների կատարման գործընթացի աշխատատարությունը և ժամանակատարությունը, իրավական կողմը, ինչպես նաև Հիմնարկի կողմից արդեն հայտարարված մրցութային գործընթացների հետագա բնականոն կազմակերպումը և գործող ծրագրերի շրջանակներում կնքված պայմանագրերի պարտավորությունների պատշաճ կատարման ընթացքն ապահովելու խնդիրը։Վերոնշյալ հիմնավորումները, մեր գնահատմամբ, բավարար չեն Հիմնարկի գործունեության դադարեցման երկարաձգման համար և Որոշման 2-րդ կետով սահմանված «Ծրագրերի իրականացման վարչություն» հիմնական մասնագիտական կառուցվածքային ստորաբաժանումը սահմանված ժամկետներում ստեղծվելու պարագայում վերջինիս միջոցով Նախարարությունը կարող է իրականացնել Հիմնարկի գործառույթները։ Վերոգրյալի հիմնավորման համար առաջարկվել է որպես նախադեպ կիրառել ՀՀ ֆինանսների նախարարության օրինակը։ Մասնավորապես, ՀՀ կառավարության 2018 թվականի դեկտեմբերի 13-ի N 1427-Ն որոշման համաձայն՝ ֆինանսների նախարարության Արտասահմանյան ֆինանսական ծրագրերի կառավարման կենտրոնի լուծարումից հետո ֆինանսների նախարարությունում ստեղծվել է Ծրագրերի իրականացման վարչություն ստորաբաժանումը, որն էլ իրականացնում է կենտրոնին վերապահված գործառույթները։Նախարարության կողմից ներկայացված ամփոփագրում նշված է, որ ՀՀ ֆինանսների նախարարության դիրքորոշումն ընդունվել է ի գիտություն, սակայն նախագծում փոփոխություններ չեն կատարվել:Միևնույն ժամանակ հիմնավորումներում չի պարզաբանվում թե ինչ գործողություններ են ձեռնարկվել Որոշման ընդունումից (սույն թվականի փետրվարի 28) հետո մինչ օրս ընկած ժամանակահատվածում Որոշմամբ սահմանված՝ Հիմնարկի գործունեությունը դադարեցնելու ուղղությամբ:Վերոնշյալով պայմանավորված՝ ներկայացված հիմնավորմամբ նախագծի ընդունումը համարում ենք ոչ նպատակահարմար և առաջարկում ենք ՀՀ կառավարության 2019 թվականի փետրվարի 28-ի թիվ 170-Ն որոշմամբ սահմանված ժամկետների փոփոխությանն անդրադառնալ լրացուցիչ հիմնավորումների, ինչպես նաև Հիմնարկի գործունեության դադարեցմանն ուղղությամբ մինչ օրս կատարված աշխատանքների ու կատարվելիք գործողությունների ծրագրի վերաբերյալ տեղեկատվության ներկայացման դեպքում: |  |  |
| 2 | ՀՀ արդարադատության նախարարություն01/27.1/14557-201901.07.2019թ | «Հայաստանի Հանրապետության կառավարության 2019 թվականի փետրվարի 28-ի թիվ 170-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման լրամշակված նախագիծը համապատասխանում է Հայաստանի Հանրապետության օրենսդրության պահանջներին: |  |  |